
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 268 


ΠΕ ΡΙΕΧΟΜΕ ΝΑ 

ΚΑΝΟΝΙΣΜΟΙ 

Περί των Ιεροψαλτών και της καταστάσεως αυτών. 1 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση Σφάλματος στην εισαγωγή του υπ’ αριθμ. 
172/2006 Κανονισμού της Ιεραρχίας της Εκκλησί¬ 
ας της Ελλάδος. 2 


ΚΑΝΟΝΙΣΜΟΙ 

(ΐ) 

ΚΑΝΟΝΙΣΜΟΣ ΥΠ’ ΑΡΙΘΜ. 176/2006 

Περί των Ιεροψαλτών και της καταστάσεως αυτών. 

Η ΙΕΡΑ ΣΥΝΟΔΟΣ ΤΗΣ ΙΕΡΑΡΧΙΑΣ ΤΗΣ 
ΕΚΚΛΗΣΙΑΣ ΤΗΣ ΕΛΛΑΔΟΣ 

Έχοντας υπόψη: 

1. Τις διατάξεις των άρθρων 4, περιπτ. ε, και 36, παραγρ. 
6 του νόμου 590/1977 «Περί Καταστατικού Χάρτου της Εκ¬ 
κλησίας της Ελλάδος», 

2. Την Εισήγηση του Σεβασμιωτάτου Μητροπολίτου Σύρου, 
Τήνου, Ανδρου, Κέας και Μήλου Δωροθέου, Προέδρου της Ει¬ 
δικής Κληρικολαϊκής Επιτροπής της συσταθείσης με απόφαση 
της Δ.Ι.Σ. για τα θέματα των Ιεροψαλτών, 

3. Την υπ’ αριθμ. 75/20.9.2005 Γνωμοδότηση του Ειδικού 
Επιστημονικού Συμβούλου της Εκκλησίας της Ελλάδος Ανα¬ 
στασίου Μαρίνου, 

4. Την από 4.10.2005 απόφαση της Διαρκούς Ιεράς Συνόδου, 

5. Την από 12.10.2006 απόφαση Αυτής, ψηφίζει: 

Τον υπ’ αριθμ. 176/2006 Κανονισμό «Περί των Ιεροψαλτών 
και της καταστάσεως αυτών», έχοντα ως εξής : 

ΚΑΝΟΝΙΣΜΟΣ ΥΠ’ ΑΡΙΘΜ. 176/2006 

«Περί των Ιεροψαλτών και της καταστάσεως αυτών». 
ΚΕΦΑΛΑΙΟ Α' 

Γενικές Αρχές 
Άρθρο 1 

Σκοπός του παρόντος Κανονισμού είναι: 

α) Να προσδιορίσει με κάθε δυνατή σαφήνεια τα δικαιώμα¬ 
τα και καθήκοντα των Ιεροψαλτών προς ενημέρωση αυτών 
των ιδίων, των Ιερέων, των Εκκλησιαστικών Συμβουλίων και 
του Χριστεπώνυμου Πληρώματος. 

β) Να αποτρέψει τυχόν φαινόμενα ελλείψεως αρμονικής 
συνεργασίας μεταξύ του Ιεροψάλτη, των Εφημερίων και των 
Μελών του Εκκλησιαστικού Συμβουλίου και του Χριστεπω- 
νύμου Πληρώματος. 

γ) Να καταστήσει εμφανή τη σπουδαιότητα του Ιεροψαλτικού 
Λειτουργήματος στη ζωή της Εκκλησίας μας και την ανάγκη 
διατηρήσεως της πατρώας μουσικής μας παραδόσεως. 

δ) Να τονίσει την ανάγκη συνεχούς μέριμνας τόσο για την 
αναβάθμιση του Ιεροψαλτικού Λειτουργήματος, όσο και για την 
εκδήλωση ενδιαφέροντος εκ μέρους όλων των πιστών για την 
επάνδρωση των Ιερών Αναλογίων με τα κατάλληλα πρόσωπα. 

Άρθρο 2 

1. Ο Ιεροψάλτης λογίζεται κατώτερος Κληρικός της Ορ¬ 
θοδόξου Χριστιανικής Εκκλησίας, προ δε του διορισμού του 
και της αναλήψεως υπηρεσίας σε κάποιο Ιερό Ναό, ευκταίο 
είναι να δέχεται την κεκανονισμένη χειροθεσία, εφ’ όσον 
διαθέτει τα κανονικά προσόντα. 

2. Ο Ιεροψάλτης, επειδή ασκεί ιερό Λειτούργημα, είναι άμε¬ 
σος και βασικός συνεργάτης του Λειτουργού Ιερέως και 
εκπροσωπεί το πλήρωμα της Εκκλησίας στο λειτουργικό 
και τελετουργικό μέρος. Παραλλήλως είναι καλλιτέχνης με 
σπουδές και πείρα στη Μουσική και το τελετουργικό της 
Εκκλησίας μας, θεματοφύλακας ενός πραγματικού θησαυρού 
της Εθνικής μας Παραδόσεως και μαζί με τον Λειτουργό 
Ιερέα, «χειραγωγός» των πιστών στην προσευχή και στην 
κατάνυξη για την σωτηρία και τον αγιασμό τους. 

Άρθρο 3 

1. Σε κάθε Ενοριακό Ιερό Ναό ιδρύονται δύο θέσεις Ιερο¬ 
ψαλτών, και συγκεκριμένα του Πρωτοψάλτη (Δεξιού) και του 
Λαμπαδάριου (Αριστερού). 

2. Στους ανωτέρω Ιερούς Ναούς δύνανται να προσλαμβά¬ 
νονται και βοηθοί Ιεροψάλτες (Δομέστικοι) ή Μέλη πολυμε¬ 
λούς Βυζαντινού Χορού του Ναού. 

3. Ο Ιεροψάλτης, διορίζεται σε μία εκ των ανωτέρω δυο 
θέσεων και συνδέεται με τον Ενοριακό Ναό, όπου διακονεί 
με εργασιακή σχέση δημοσίου δικαίου, προσλαμβάνεται δε 
κατά τη διαδικασία του επομένου άρθρου. 

Αρθρο 4 

Διορισμός Ιεροψαλτών 

1. Προκειμένου να πληρωθεί κενή θέση Ιεροψάλτου Ενοριακού 
Ναού, το Εκκλησιαστικό Συμβούλιο ενημερώνει εγγράφως την 
Ιερά Μητρόπολη και το Σύλλογο Ιεροψαλτών της περιοχής, 
αν υπάρχει. Στη συνέχεια προβαίνει σε σχετική ανακοίνωση, 
η οποία δημοσιεύεται σε δυο (2) Εφημερίδες, από τις οποίες 
η μία πρέπει να είναι τοπική του Νομού, στον οποίο βρίσκεται 
ο Ιερός Ναός προς πλήρωση θέσης του οποίου γίνεται η προ¬ 
κήρυξη. Στην ανακοίνωση ορίζεται η προθεσμία υποβολής των 
αιτήσεων μαζί με τα απαιτούμενα δικαιολογητικά. 

2. Ο διορισμός Ιεροψάλτη γίνεται με απόφαση του οικείου 
Μητροπολίτη μετά από πρόταση του Εκκλησιαστικού Συμ¬ 
βουλίου και μετά από αιτιολογημένη γνώμη της Επιτροπής 
Κρίσεως Ιεροψαλτών, η οποία είναι συμβουλευτική. Εάν τό 
Εκκλησιαστικό Συμβούλιο διαφωνεί με τη γνώμη της Επιτρο¬ 
πής, οφείλει να αιτιολογήσει τη διαφορετική πρότασή του. 

3. Η Επιτροπή ακροάσεως Ιεροψαλτών είναι πενταμελής, 
συγκροτείται με Πράξη του οικείου Μητροπολίτου, κατά 
μήνα Ιανουάριο κάθε τρίτου έτους, ισχύει για μία τριετία 
και αποτελείται: 

α. Από εκπρόσωπο του Μητροπολίτη, οριζόμενο από αυτόν 
ως Πρόεδρο. 

β. Από τον Πρωτοψάλτη του Καθεδρικού Ναού της οικείας 
Μητροπόλεως. 

γ. Από τον Πρόεδρο του οικείου Συλλόγου Ιεροψαλτών 
ή από ένα Μέλος αυτού, προτεινόμενο από το Διοικητικό 
Συμβούλιο τούτου. Εάν υπάρχουν περισσότεροι Σύλλογοι 
προτιμάται ο Πρόεδρος του αρχαιότερου. Εάν δεν υψίσταται 
Σύλλογος, ορίζεται ως μέλος ο αρχαιότερος εν ενεργεία 
Ιεροψάλτης της έδρας της Ιεράς Μητροπόλεως. 

δ. Από τον Πρόεδρο του Εκκλησιαστικού Συμβουλίου, του 
Ναού, όπου θα προσληφθεί ο Ιεροψάλτης. 

ε. Από ένα Καθηγητή με ειδίκευση στη Βυζαντινή Εκκλησια¬ 
στική μουσική, μαζί με τους αναπληρωτές τους. 

Η Επιτροπή νομίμως συνεδριάζει και αν ακόμα εξ αρχής 
ελλείπει ή εκ των υστέρων εξέλιπε ένα από τα Μέλη της. 

4. Η Επιτροπή, έχοντας υπ’ όψη: α) τους μουσικούς τίτλους, 
β) τα φωνητικά προσόντα, όπως αυτά προκύπτουν από τη 
δοκιμασία των υποψηφίων επί του αναλογίου, γ) τις γραμ¬ 
ματικές γνώσεις, δ) τη γνώση του Τυπικού της Εκκλησίας, ε) 
την προϋπηρεσία, στ) το ήθος, ζ) άλλα σχετικά στοιχεία, τα 
οποία θα προσκομίσει ο ενδιαφερόμενος, για το σχηματισμό 
πλήρους εικόνας της προσωπικότητός του, αποφασίζει για 
την καταλληλότητα ή μη των υποψηφίων και τη σειρά κατά¬ 
ταξής τους, και συντάσσει πλήρες και λεπτομερές πρακτικό, 
με το οποίο αιτιολογεί την κρίση της. 

5. Οι Ιεροψάλτες κατατάσσονται με την απόφαση διορι¬ 
σμού τους σε κατηγορία ανάλογα με τα τυπικά τους προ¬ 
σόντα ως ακολούθως: 

Α. Στην Ε' κατηγορία οι Ιεροψάλτες που ψάλλουν εμπει¬ 
ρικά. 

Β. Στην Δ' κατηγορία οι Ιεροψάλτες που έχουν πτυχίο 
τετραετούς φοίτησης σε αναγνωρισμένες Εκκλησιαστικές 
Μουσικές Σχολές της Ιεράς Μητροπόλεως ή φοιτούν σε 
Μουσική Σχολή. 

Γ. Στην Γ κατηγορία οι Ιεροψάλτες που έχουν πτυχίο Ιε¬ 
ροψάλτου ή Βυζαντινής μουσικής Σχολών αναγνωρισμένων 
από το Κράτος (πενταετούς φοιτήσεως). 

Δ. Στην Β' κατηγορία οι Ιεροψάλτες που έχουν δίπλωμα 
Εκκλησιαστικής Μουσικής αναγνωρισμένων Σχολών Βυζα¬ 
ντινής Μουσικής ή Ωδείων. 

Ε. Στην Α' κατηγορία οι Ιεροψάλτες Μουσικολόγοι και 
Διδάκτορες Μουσικών Πανεπιστημιακών Σχολών. 

6. Την κατά κατηγορίες κατάταξη των Ιεροψαλτών κάθε 
Μητροπολιτικής περιφέρειας, πραγματοποιεί ο οικείος Μη¬ 
τροπολίτης, αφού υποβληθούν σε αυτόν από τους Ιεροψάλ¬ 
τες των Ενοριακών Ιερών Ναών τα τυπικά τους προσόντα. 
Κατά της ως άνω αποφάσεως του Μητροπολίτου δύναται 
κάθε ενδιαφερόμενος να υποβάλει ένσταση στην Διαρκή 
Ιερά Σύνοδο, η οποία και αποφαίνεται τελεσιδίκως. 

7. Κατώτατο όριο ηλικίας διορισμού του Ιεροψάλτου είναι 
το 18° έτος της ηλικίας. 

8. Η τυφλότητα δεν αποτελεί κώλυμα διορισμού σε θέση 
Ιεροψάλτου. 

Άρθρο 5 

Όλοι οι διοριζόμενοι Ιεροψάλτες ασφαλίζονται στό Ιδρυμα 
Κοινωνικών Ασφαλίσεων (Ι.Κ.Α.) σύμφωνα με τις περί αυτού 
εκάστοτε ισχύουσες διατάξεις. 

ΚΕΦΑΛΑΙΟΝ Β' 

Καθήκοντα Ιεροψαλτών 
Άρθρο 6 

1. Ο Ιεροψάλτης οφείλει να έχει πλήρη συνείδηση των εκ 
της ιδιότητάς του, ως κατωτέρου κληρικού, απορρεόντων 


καθηκόντων. Τούτο σημαίνει ότι πρέπει να διάγει ως πιστός 
και ευλαβής Ιεροψάλτης τόσο εντός, όσο και εκτός του 
Ιερού Ναού. 

2. Ο Ιεροψάλτης αποτελεί τον βασικό συνεργάτη του Ιερέ- 
ως του Ιερού Ναού, τον οποίο οφείλει να σέβεται αβίαστα και 
να θεωρεί Πνευματικό Προϊστάμενο και Πατέρα του. Μαζί του 
συνεννοείται σε ό,τι αφορά στο λατρευτικό και λειτουργικό 
μέρος. Στην περίπτωση κατά την οποία διαπιστωθεί συνε¬ 
χής και έντονη δυσαρμονία μεταξύ τους, επιλαμβάνεται και 
επιλύει ταύτην τελικώς ο Μητροπολίτης. 

3. Τα καθήκοντα των Ιεροψαλτών ως προς τον χρόνο απα- 
σχολήσεώς τους αναγράφονται στό Ωρολόγιο Πρόγραμμα 
των Ιερών Ακολουθιών κάθε Ιεράς Μητροπόλεως. Τυχόν πα¬ 
ρεκκλίσεις από τις ρυθμίσεις αυτές, όπου οι ειδικές συνθήκες 
το επιβάλλουν, δύναται να υπάρχουν μετά από απόφαση 
του οικείου Εκκλησιαστικού Συμβουλίου και έγκριση του 
Μητροπολίτου. Κάθε Ιεροψάλτης δικαιούται να λαμβάνει 
γνώση των υποχρεώσεών του, ώστε να αποδέχεται αυτές 
προ του διορισμού του. Ανήκει στη διακριτική ευχέρεια του 
Προϊσταμένου Εφημερίου του Ναού το δικαίωμα να παρα¬ 
χωρήσει στον Ιεροψάλτη άδεια απουσίας από ορισμένες 
υποχρεώσεις του και την δυνατότητα αντικαταστάσεώς του 
είτε από άλλο συνάδελφο είτε από βοηθό. 

4.0 Ιεροψάλτης οφείλει να ψάλλει σεμνοπρεπώς και συνετώς 
και να εκτελεί τους ύμνους με πιστότητα προς το βυζαντινό 
ύφος από διφθέρας από τα κλασικά μουσικά κείμενα. Τούτο, 
βεβαίως, δε σημαίνει ότι σε ορισμένα μαθήματα δεν δύναται να 
βάλει την προσωπική του έμπνευση, χωρίς όμως να αλλοιώνει 
τόν χαρακτήρα και τό ήθος του μουσικού μαθήματος. 

5. Κατά την διάρκεια της Ιεράς Ακολουθίας ο Ιεροψάλτης 
αποδεικνύει με την στάση και τις κινήσεις του στο Αναλόγιο 
ότι εκτελεί προσευχητικό έργο. Το κλίμα και το πνεύμα αυτό 
προσπαθεί με πολλή διακριτικότητα να μεταδώσει και στους 
βοηθούς του και τους συγκροτούντες τον χορό. 

6. Η συνεργασία μεταξύ των δυο Ιεροψαλτών αποτελεί 
αυτονόητη προϋπόθεση για την ύπαρξη αρμονικού κλίμα¬ 
τος και αποδοτικής προσφοράς στον Ιερό Ναό. Οφείλουν, 
λοιπόν, οι δυο Ιεροψάλτες να συνεννοούνται μεταξύ τους 
σε κάθε περίπτωση, ώστε να αποφεύγονται εκνευρισμοί και 
εντάσεις, οι οποίες μειώνουν την απόδοσή τους, αλλά και 
τους εκθέτουν. 

7. Η διά βίου επιμόρφωση κάθε Ιεροψάλτη πρέπει να απο¬ 
τελεί διαρκές μέλημά του. 

8. Η αυθαίρετη, σκόπιμη και αδικαιολόγητη απουσία από τα 
ιεροψαλτικά καθήκοντα αποτελεί για τον Ιεροψάλτη υπηρεσι¬ 
ακό παράπτωμα, που ελέγχεται και τιμωρείται αρμοδίως. 

9. Ο ιεροψάλτης οφείλει: 

α) Να τηρεί επ’ ακριβώς το καθωρισμένο ωράριο. 

β) Να παίρνει ευχή, «καιρόν» από τον Λειτουργό Ιερέα. 

γ) Να έχει πλήρη γνώση του Τυπικού και να το τηρεί. 

δ) Να φέρει ράσο σεμνοπρεπώς κατά την Ακολουθία. 

ε) Να δημιουργεί το κατάλληλο κλίμα δια την προσέλκυση 
νέων στο Αναλόγιο. 

στ) Στα πλαίσια της συνεργασίας του Ιεροψάλτη με τους 
Συναδέλφους του, εντάσσεται και η ενεργός συμμετοχή του 
σε όλες τις εργασίες και εκδηλώσεις του Συλλόγου Ιεροψαλ¬ 
τών της Ιεράς Μητροπόλεως, στην οποία ανήκει. 

ΚΕΦΑΛΑΙΟ Γ 
Δικαιώματα Ιεροψαλτών 
Αρθρο 7 

1. Το ύψος της αμοιβής εκάστου Ιεροψάλτη τελεί σε συνάρτηση 
με τα τυπικά και ουσιαστικά προσόντα του, την κατηγορία στην 
οποία έχει καταταγή, καθώς και με την συμβολή του στην πνευ¬ 
ματική πρόοδο της Ενορίας και τις οικονομικές δυνατότητες του 
Ναού, αποτελεί δε, αντικείμενο συμφωνίας μεταξύ αυτού και του 
Εκκλησιαστικού Συμβουλίου. Το ύψος της αμοιβής αναγράφεται 
στον Προϋπολογισμό του Ιερού Ναού και τελεί υπό την έγκριση 
του Μητροπολιτικού Συμβουλίου. 

2. Ο κατώτερος, κατά κατηγορίαν, μισθός Ιεροψάλτου κα¬ 
θορίζεται από το οικείο Μητροπολιτικό Συμβούλιο. 

3. Πέρα της συμφωνημένης αμοιβής, ο Ιεροψάλτης λαμ¬ 
βάνει: 

α) Δώρο Χριστουγέννων. 

β) Δώρο Πάσχα. 

γ) Επίδομα αδείας. 

Οι ανωτέρω μισθοί αναπροσαρμόζονται κάθε χρόνο με αύξη¬ 
ση, κατά την κρίση των οικείων Εκκλησιαστικών Συμβουλίων. 

4. Ο Ιεροψάλτης κατ’ έτος λαμβάνει μηνιαία άδεια με 
πλήρεις αποδοχές. Η αναπλήρωσή του κατά το διάστημα 
τούτο και ο χρόνος λήψεως της αδείας ορίζεται κατόπιν 
συμφωνίας των Ιεροψαλτών του Ναού και του Εκκλησιαστι¬ 
κού Συμβουλίου. 

Η δαπάνη της αναπληρώσεως κατά τον χρόνο της κανονικής 
άδειας του Ιεροψάλτη βαρύνει το Εκκλησιαστικό Συμβούλιο. 

5. Ο Ιεροψάλτης δικαιούται μέρος των προσφερομένων 
από τους πιστούς για την τέλεση ιεροπραξιών. 

Επίσης όπου οι πιστοί επιθυμούν να συμμετάσχει χορωδία, 
προτιμάται αυτή του Ναού. 

6. Σε κάθε Ιερά Μητρόπολη δύναται να συσταθεί Ταμείο 
Αλληλοβοήθειας προς ενίσχυση των υπηρετούντων σε πτω¬ 
χές Ενορίες Ιεροψαλτών. Η σύσταση, η λειτουργία και οι 
πόροι του Ταμείου επαφίενται στην ποιμαντική μέριμνα των 
οικείων Μητροπολιτών. 

Αρθρο 8 

Αποχώρηση - Απόλυση Ιεροψαλτών 

1. Η παραίτηση Ιεροψάλτη υποβάλλεται εγγράφως στο 
Εκκλησιαστικό Συμβούλιο του Ιερού Ναού, στον οποίο δια- 
κονεί και διαβιβάζεται στον αρμόδιο για την αποδοχή της 
Μητροπολίτη. 

Σε κάθε περίπτωση, ο παραιτηθείς Ιεροψάλτης δεν δύναται 
να εγκαταλείψει την θέση του, πριν παρέλθει δίμηνο από 
της υποβολής της παραιτήσεώς του. Σε αντίθετη περίπτωση, 
δεν θα διορίζεται σε άλλο Ναό. 

2. Ιεροψάλτες, που δεν μπορούν να ασκήσουν το έργο τους 
λόγω νόσου, απολύονται ύστερα από πρόταση του Εκκλη¬ 
σιαστικού, Συμβουλίου και απόφαση του οικείου Μητροπο¬ 
λίτου, κατόπιν προηγουμένης σύμφωνης γνωμάτευσης της 
Δευτεροβάθμιας Υγειονομικής Επιτροπής της Περιφέρειας, 
όπου υπηρετούν. 

3. Σε περίπτωση αδυναμίας άσκησης των καθηκόντων Ιε¬ 
ροψάλτη που συνδέεται με τα φωνητικά του προσόντα, αυ¬ 
τός απολύεται με πρόταση του Εκκλησιαστικού Συμβουλίου 
ύστερα από γνώμη της Επιτροπής Κρίσεων του άρθρου 4 του 
παρόντος και απόφαση του οικείου Μητροπολίτου. 

4. Ιεροψάλτης ο οποίος συμπληρώνει το εβδομηκοστό (70°) 
έτος της ηλικίας του, υποχρεωτικώς υποβάλλει την έγγραφη 
παραίτησή του στο Εκκλησιαστικό Συμβούλιο. 

Το όριο ηλικίας του Ιεροψάλτου δύναται να παραταθεί 
με απόφαση του οικείου Μητροπολίτου ως το 75° έτος της 
ηλικίας αυτού με δυνατότητα ακόμη περαιτέρω παρατάσεως 
έως πέντε (5) ετών, εφ’ όσον τούτο αιτηθεί εγγράφως από 
τον ίδιο και υπάρχει και η σύμφωνη γνώμη του Εκκλησια¬ 
στικού Συμβουλίου. 

5. Σε περίπτωση αποχώρησης Ιεροψάλτη λόγω συμπλή¬ 
ρωσης του ορίου ηλικίας ή απόλυσης λόγω ανυπαίτιας αδυ¬ 
ναμίας άσκη σης καθηκόντων προσφέρεται ως δώρο υπό 
του Εκκλησιαστικού Συμβουλίου ποσό το ύψος του οποίου 
καθορίζεται υπ’ αυτού. 

Αρθρο 9 

Πειθαρχικές διατάξεις 

1. Πειθαρχικά παραπτώματα των Ιεροψαλτών αποτελούν 
ιδίως: 

α) Η χαρακτηριστικώς αναξιοπρεπής ή ανάξια για Ιερο¬ 
ψάλτη διαγωγή κατά ή και πέραν από την άσκηση των κα¬ 
θηκόντων του. 


β) Η αδικαιολόγητη αποχή από την εκτέλεση των καθη¬ 
κόντων. 

γ) Η αμέλεια, καθώς και η ατελής ή μη έγκαιρη εκπλήρωση 
των καθηκόντων του. 

δ) Η άσκηση κριτικής των πράξεων της προϊσταμένης Εκ¬ 
κλησιαστικής Αρχής, δημοσίως, γραπτώς ή προφορικώς, με 
σκόπιμη χρησιμοποίηση εκδήλως ανακριβών στοιχείων ή με 
προδήλως απρεπείς εκφράσεις. 

ε) Η ανάρμοστη συμπεριφορά προς Ιερείς, Μέλη του Εκκλησι¬ 
αστικού Συμβουλίου, Ενορίτες ή συναδέλφους Ιεροψάλτες. 

2. Πειθαρχικές ποινές που επιβάλλονται στους Ιεροψάλτες 
είναι: 

α) Η έγγραφη επίπληξη. 

β) Το πρόστιμο έως τις αποδοχές τριών (3) μηνών, 
γ) Η προσωρινή παύση από τρεις (3) έως και έξι (6) μήνες 
με πλήρη στέρηση των αποδοχών, 
δ) Η οριστική παύση. 

Οι πειθαρχικές ποινές επιβάλλονται με απόφαση του οι¬ 
κείου Μητροπολίτη μετά από πρόταση του Εκκλησιαστικού 
Συμβουλίου. 

3. Ουδεμία πειθαρχική ποινή επιβάλλεται αν ο Ιεροψάλτης 
δεν κληθεί προηγουμένως σε απολογία και έχει το δικαίωμα 
να λάβει πλήρη γνώση της εναντίον του κατηγορίας και 
των στοιχείων που τη στηρίζουν. Στην κλήση σε απολογία 
καθορίζεται σαφώς το αποδιδόμενο πειθαρχικό παράπτωμα 
και τάσσεται εύλογη προθεσμία για απολογία, η οποία δεν 
μπορεί να είναι μικρότερη των τριών (3) ημερών, ενώ μπο¬ 
ρεί να παραταθεί ως το τριπλάσιο της αρχικής μετά από 
έγγραφη αίτηση του διωκομένου Ιεροψάλτη. 

4. Όταν Ιεροψάλτης αποχωρεί, λόγω παραιτήσεώς ή απο- 
λύσεως, το Εκκλησιαστικό Συμβούλιο του χορηγεί βεβαίωση 
για τον χρόνο απασχολήσεώς του. 

ΚΕΦΑΛΑΙΟ Α' 

Αρθρο 10 

Ετήσια Εορτή Ιεροψαλτών 

1. Καθιερώνεται η 4η Δεκεμβρίου εκάστου έτους, κατά την οποία 
η Ορθόδοξος Εκκλησία τιμά την μνήμη του μεγάλου Μελωδού 
και Υμνογράφου Αυτής Αγίου Ιωάννου του Δαμασκηνού, ως Πα¬ 
νελλήνια Ημέρα Εορτής της Ομοσπονδίας Συλλόγων Ιεροψαλτών 
Ελλάδος και πάντων των κατά τόπους Συλλόγων Ιεροψαλτών. 

2. Τα Προεδρεία της Ομοσπονδίας Συλλόγων Ιεροψαλτών 
Ελλάδος (ΟΜ.Σ.Ι.Ε.) και των Τοπικών Συλλόγων Ιεροψαλτών, 
σε συνεργασία με την οικεία Μητρόπολη καταρτίζουν κάθε 
φορά το σχετικό Πρόγραμμα για την έδρα της Ιεράς Αρχι¬ 
επισκοπής και των Ιερών Μητροπόλεων. 

3. Η Κυριακή μετά την 4ην Δεκεμβρίου κάθε έτους, ορίζεται 
ως ημέρα τιμής του Ιεροψάλτη. 

Την ημέρα αυτή σε όλους τους Ιερούς Ναούς της Εκκλησίας 
της Ελλάδος καθιερώνεται να τελείται δοξολογική δέηση και 
να γίνεται ειδική ομιλία, για να εξαρθεί και τιμηθεί πρεπό- 
ντως το έργο του Ιεροψάλτη και να προβληθεί ευρύτερα και 
κατάλληλα η Βυζαντινή Εκκλησιαστική Μουσική. 

Αρθρο 11 

Ηθικές αμοιβές Ιεροψαλτών 

1. Καθιερώνονται οι εξής ηθικές αμοιβές των Ιεροψαλτών: 
α) ΕΠΑΙΝΟΣ, 

β) ΕΥΑΡΕΣΚΕΙΑ, 

γ) Τιμητικό ΔΙΠΛΩΜΑ ΠΡΩΤΟΨΑΛΤΗ της Εκκλησίας της 
Ελλάδος, με ειδικό μετάλλιο και, 
δ) Το ΠΑΡΑΣΗΜΟ της Εκκλησίας της Ελλάδος του Απο¬ 
στόλου Παύλου με Δίπλωμα. 

2. Οι ανωτέρω ηθικές αμοιβές απονέμονται στους εν 
ενεργεία Ιεροψάλτες ή τους διατελέσαντες, οι οποίοι έχουν 
διακριθεί για την μουσική τους κατάρτιση, τη φωνητική 
απόδοση, το εξαίρετο ήθος και την εν γένει συμβολή τους 
στην προβολή και διάδοση της Βυζαντινής, Εκκλησιαστικής 
Μουσικής και της Ψαλτικής Τέχνης. 

3. Οι δύο πρώτες τιμητικές διακρίσεις απονέμονται από 
τον οικείο Μητροπολίτη, η δε τρίτη και τέταρτη από την 
Διαρκή Ιερά Σύνοδο, ύστερα από απόφασή της, ή μετά από 
πρόταση του οικείου Μητροπολίτου. 

4. Προτάσεις για απονομή ηθικών αμοιβών είναι δυνατόν 
να υποβάλουν και τα Διοικητικά Συμβούλια των Τοπικών 
Συλλόγων προς τον οικείο Μητροπολίτη, ή το Διοικητικό 
Συμβούλιο της Ομοσπονδίας Συλλόγων Ιεροψαλτών Ελλάδος 
(ΟΜ.Σ.Ι.Ε.) προς τη Διαρκή Ιερά Σύνοδο. 

ΚΕΦΑΛΑΙΟ Ε' 

Κοινωνία αγάπης 

Άρθρο 12 

Σχέσεις Ιεροψαλτών και Ιεράς Μητροπόλεως 

Οι Ιεροψάλτες συνειδητοποιώντας ότι είναι εκ των «λοιπών τον 
καταλόγου τον Ιερατικού» και ότι αναλαμβάνουν το έργο αυτών 
«δί επιθέσεως των χειρών» του Επισκόπου και ειδικής «ευχής», 
δεν πρέπει να λησμονούν ότι επιτελούν ιερό λειτούργημα και 
υπηρετούν «Θεώ Ζώντι». Επομένως, αποτελούν μέλη της στρα- 
τευόμενης Εκκλησίας, που έχει κεφαλή «εις τύπον και τόπον 
Χριστού» τον Επίσκοπο, τον οποίο φυσικό είναι να βλέπουν ως 
πατέρα και ποιμένα τους. Κατά συνέπεια οι Ιεροψάλτες πρέπει 
να αισθάνονται σεβασμό και αγάπη προς τον Προεστώτα της 
Τοπικής Εκκλησίας, ανάλογος δε να είναι και η στάση τους 
απέναντι του. Τούτο, βεβαίως, δεν αφαιρεί το δικαίωμα από τον 
Ιεροψάλτη να ζητήση με τον προσήκοντα τρόπον την δικαίωσή 
του, στην περίπτωση κατά την οποία φρονεί ότι αδικείται και να 
χρησιμοποιήσει κάθε νόμιμο μέσο για τον σκοπό αυτό. 

Άρθρο 13 

Σχέσεις Ιεροψαλτών με τους Ιερείς του Ιερού Ναού, 

του Εκκλησιαστικού Συμβουλίου και των Ενοριτών 

1. Οι καλές σχέσεις του Ιεροψάλτη με τους Ιερείς του Ιε¬ 
ρού Ναού, τα μέλη του Εκκλησιαστικού Συμβουλίου και τους 
Ενορίτες, επιβάλλονται πρωτίστως από την ιερότητα του 
λειτουργήματος αυτού, είναι δε και απόρροια τόσο του χα¬ 
ρακτήρα και της εκ μέρους αυτού πλήρους συνειδητοποιή- 
σεως της ιδιότητος, αλλά και της στάσης του Ιεροψάλτη, 
έναντι όλων όσοι προαναφέρθηκαν. 

Οπωσδήποτε ο Ιεροψάλτης, επειδή ευρίσκεται, όπως και όλοι 
όσοι διακονούν σε Ιερό Ναό, σε θέση ορατή από όλους, οφείλει 
να ακτινοβολεί από ανωτερότητα και χριστιανικό ήθος. 

2. Σε κάθε περίπτωση, πρέπει να αποφεύγονται φραστικές 
ακρότητες, οξυθυμία και εκφράσεις καταφρονητικές στις συ¬ 
ναλλαγές και σχέσεις μεταξύ των ανωτέρω, αμοιβαίως. Σε 
κάθε, περίπτωση, η αναξιοπρεπής συμπεριφορά οιουδήποτε 
εκκλησιαστικού παράγοντα απέναντι των άλλων, συνιστά 
πειθαρχικό παράπτωμα και επισύρει για τον Ιεροψάλτη τις 
προβλεπόμενες από τον παρόντα Κανονισμό κυρώσεις. 

Αρθρο 14 

Σχέσεις Ιεροψαλτών προς τους Συναδέλφους αυτών 
και το Σύλλογο Ιεροψαλτών 

Ο Ιεροψάλτης αντιμετωπίζει τους άλλους Ιεροψάλτες όχι 
ως ανταγωνιστές ή υπονομευτές του έργου του, αλλά ως 
«συνδιακόνους» και αγαπητούς συναδέλφους. Εγωισμοί, μικρό¬ 
τητες και διαβολές του ενός κατά του άλλου, απάδουν προς 
την ιδιότητά του. Με το αυτό πνεύμα, ο Ιεροψάλτης οφείλει 
να αντιμετωπίζει τους συναδέλφους του, ως μέλος του Συν¬ 
δέσμου των Ιεροψαλτών, στα πλαίσια του οποίου οφείλει να 
προσφέρει, πλην της οικονομικής συνδρομής του, ότι συντελεί 
στην ευόδωση των σκοπών του Συλλόγου. 

Αρθρο 15 

Ακροτελεύτια διάταξη 

Η ισχύς του Κανονισμού τούτου, μετά την ψήφισή του από 
την Ιερά Συνοδό της Ιεραρχίας, αρχίζει από τη δημοσίευσή 
του στην Εφημερίδα της Κυβερνήσεως και το Περιοδικό 
«ΕΚΚΛΗΣΙΑ». 


Αρθρο 16 
Κάλυψη δαπάνης 

Από τις διατάξεις του Κανονισμού αυτού προκαλείται δα¬ 
πάνη σε βάρος των Νομικών Προσώπων των Ιερών Ναών της 
Εκκλησίας της Ελλάδος, το ύψος της οποίας δεν μπορεί να 
προσδιορισθεί. 

Αθήνα 12 Οκτωβρίου 2006 

| Ο Αθηνών ΧΡΙΣΤΟΔΟΥΛΟΣ, Πρόεδρος 
Ο Αρχιγραμματεύς 

Τ Ο εκλεγείς Μητροπολίτης Κορίνθου Διονύσιος 
Ακριβές αντίγραφον 
Ο Αρχιγραμματεύων 
1* Ο Αρχιμ. ΚΥΡΙΛΛΟΣ ΜΙΣΙΑΚΟΥΛΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 2 ) 

Στην εισαγωγή του υπ’ αριθμ. 172/2006 Κανονισμού της Ιεραρ¬ 
χίας της Εκκλησίας της Ελλάδος «ΠΕΡΙ ΣΥΣΤΑΣΕΩΣ ΕΙΔΙΚΗΣ 
ΣΥΝΟΔΙΚΗΣ ΕΠΙΤΡΟΠΗΣ ΜΕΤΑΝΑΣΤΩΝ, ΠΡΟΣΦΥΓΩΝ ΚΑΙ ΠΑ- 
ΛΙΝΝΟΣΤΟΥΝΤΩΝ» που δημοσιεύθηκε στο Φ.Ε.Κ. 255/23.11.2006 
(τ.Α'/σελίς 2751) αντικαθίστανται τα παρακάτω εδάφια: 

Από το εσφαλμένο: 

«10. Ότι τέλος η Εκκλησία, ως εκ της φύσεως της ως «Κοινω¬ 
νίας» και ως εκ της διδασκαλίας της περί του ανθρωπίνου προ¬ 
σώπου, περί του ξένου, περί της ισότητος μεταξύ των προσώπων 
ανεξαρτήτως φυλετικής, κοινωνικής, πολιτικής, ιδεολογικής και 
άλλης διακρίσεως, δεν προσφέρει μόνον την αγαπητική διακονία 
της προς πάντας αδιακρίτως, αλλά αποτελεί και τον καλύτερο 
παιδαγωγό αγάπης, κοινωνικής ειρήνης και δικαιοσύνης ανα- 
γνωρίζουσα δε και διακρίνουσα στο πολυσύνθετο, πολυεπίπεδο 
και πολυσχιδές φαινόμενο της μετανάστευσης, της προσφυγιάς 
και των συνδεομένων με αυτές κοινωνικών, πολιτισμικών και 
θρησκευτικών προκλήσεων και προβλημάτων ένα ευδιάκριτο 
«σημείο των καιρών» (Ματθαίου 16,4), που χρήζει της αναλύσεως 
και ερμηνείας του υπό το φως του Ευαγγελίου, αναμιμνησκομένη 
και της Κυριακής Εντολής για την «συναγωγή» του ξένου. 

11. Την από 18.4.2006 Γνωμάτευση της Νομικής Υπηρεσίας 
της Εκκλησίας της Ελλάδος. 

12. Την από 2.5.2006 απόφαση της Διαρκούς Ιεράς Συνόδου. 

13. Την από 13.10.2006 Απόφασιν Αυτής.» 

Στο ορθό: 

«10. Οτι η Εκκλησία, εκ της φύσεώς της ως «Κοινωνίας» και εκ 
της διδασκαλίας της περί του ανθρωπίνου προσώπου, περί του 
ξένου, περί της ισότητος μεταξύ των προσώπων ανεξαρτήτως 
φυλετικής, κοινωνικής, πολιτικής, ιδεολογικής και άλλης διακρί- 
σεως, δεν προσφέρει μόνον την αγαπητική διακονία της προς 
πάντας αδιακρίτως, αλλά αποτελεί και τον καλύτερο παιδαγωγό 
αγάπης, κοινωνικής ειρήνης και δικαιοσύνης. 

11. Ότι στο πολυσύνθετο, πολυεπίπεδο και πολυσχιδές 
φαινόμενο της μετανάστευσης και της προσφυγιάς και των 
συνδεομένων με αυτές κοινωνικών, πολιτισμικών και θρη¬ 
σκευτικών προκλήσεων και προβλημάτων, η Εκκλησία, ανα- 
μιμνησκομένη και της Κυριακής Εντολής για την «συναγωγή» 
του ξένου, αναγνωρίζει και διακρίνει ένα ευδιάκριτο «σημείο 
των καιρών» (Ματθαίου 16,4), που χρήζει της αναλύσεως και 
ερμηνείας του υπό το φως του Ευαγγελίου. 

12. Την από 18.4.2006 Γνωμοδότηση της Νομικής Υπηρεσίας 
της Εκκλησίας της Ελλάδος. 

13. Την απο 2.5.2006 απόφαση της Διαρκούς Ιεράς Συνόδου. 

14. Την από 13.10.2006 Απόφαση Αυτής». 

(Από την Ιερά Σύνοδο της Εκκλησίας της Ελλάδος) 

